ความจริง
โดย...ทีมข่าวการเงินโพสต์ทูเดย์
15 ก.พ. 2559

โดย...ทีมข่าวการเงินโพสต์ทูเดย์
กลายเป็นขวัญใจสื่อมวลชนคนใหม่ไปแล้วสำหรับ ดอน นาครทรรพ ผู้อำนวยการอาวุโส สายนโยบายสถาบันการเงิน แบงก์ชาติ ไม่ใช่เพราะหล่อเหลา แต่เพราะทำการบ้านมาดี ตอบคำถามแน่นแม่นยำ ตรงประเด็น เคลียร์ เข้าใจง่ายทั้งชาวบ้านร้านตลาด ไปยันนักธุรกิจที่เพิ่งตั้งต้นไปถึงธุรกิจรายใหญ่ 
ฉาดฉานและคมกริบอย่างนี้ แต่คนแบงก์ชาติกลับไม่ปลื้ม ผอส.ดอน สักเท่าไหร่ แถมโดนตำหนิจากผู้บริหารระดับสูง หาว่าเปิดเผยข้อมูลที่ไม่ควรพูด เรื่องหนี้เสียคนรวย ที่มีรายได้เดือนละ 5 หมื่นบาทขึ้นไป เริ่มผิดนัดชำระหนี้ เพราะกลัวว่าข้อมูลนี้จะทำให้คนตื่นตระหนก ประชาชนชะลอการใช้จ่าย กระทบภาพรวมเศรษฐกิจ
ความจริงเป็นสิ่งไม่ตาย แต่คนพูดเรื่องจริงมีคนไม่พอใจ ซะงั้น